Novi američki ambasador za Irak - 2004-05-03
Ključ postizanja trajne sigurnosti u Iraku je izgradnja i jačanje kapaciteta iračkih službi sigurnosti kako bi se mogle nositi i sa dom
“Činjenica je da destruktivne snage, snage koje su za podjelu, djeluju na podrivanju napretka” ocijenio je nedavno John D. Negroponte, iskusni diplomata kojeg je predsjednik George W. Bush nominirao za američkog ambasadora u Iraku. Gospodin Negroponte je trenutno ambasador Sjedinjenih država u Ujedinjenim nacijama. On će ambasadorsku funkciju u Iraku preuzeti nakon što Iračanima bude vraćen suverenitet nad njihovom zemljom. Negroponte: ”Okončanje privremene koalicione uprave 30. juna biće ključni korak ka stvaranju neovisnog, demokratskog i stabilnog Iraka i mira sa susjednim zemljama.” Iračani će, takođe je istakao gospodin Negroponte, iz dana u dan imati sve veću i veću kontrolu nad zbivanjima u zemlji: Negroponte: U partnerstvu sa Iračanima zadatak Sjedinjenih država će biti pružanje podrške demokratizizaciji, vladavini zakona, ekonomskom razvoju, te podrška naporima na obnovi sigurnosti i obračunu sa terorizmom. Hrabri Iračani su vizionarski , u sporazumu postignutom 15. novembra, utvrdili vremenski okvir i program demokratskog razvoja koji je još jednom potvrđen u Zakonu o prenosu vlasti.” Izazovi i dalje ostaju, ocijenio je gospodin Negroponte, istakavši da nova iračka vlada mora ”stvoriti uslove u kojima će irački narod moći ostvarivati vlastite interese kroz legitimine političke kanale, a ne nasiljem i vraćanjem milo za drago.“ Negroponte: Ključ postizanja trajne sigurnosti u Iraku je izgradnja i jačanje kapaciteta iračkih službi sigurnosti kako bi se mogle nositi i sa domaćim ekstreminstima i teroristima iz inostranstva. Po mom mišljenju to je najvažniji zadatak. Mi moramo učiniti sve što je u našoj moći da pomognemo vladi i hrabrom narodu Iraka da razvije snage koje su u stanju da odbrane Irak i održe onu vrstu mira i spokojnosti koja će omogućiti da država ostvaruje svoje legitimne ciljeve.“ Ambasador Negroponte je takođe upozorio da se “mora imati na umu da će, kada dođe momenat prenosa suvereniteta na privremenu iračku vladu, Irak biti u ranoj fazi obnove i oporavka.“